b'\n_START_ARTICLE_\nFira de la Candelera de Molins de Rei\n_START_SECTION_\nDescripci\xc3\xb3\n_START_PARAGRAPH_\nDins els actes merament econ\xc3\xb2mics i firals cal destacar les mostres de planters, jardineria i maquin\xc3\xa0ria agr\xc3\xadcola, sectors que la fira mant\xc3\xa9 des dels seus or\xc3\xadgens i als quals s\xe2\x80\x99hi ha anat afegint l\xe2\x80\x99automoci\xc3\xb3 i la ind\xc3\xbastria. Al costat d\xe2\x80\x99aquests sectors hom pot trobar-hi productes artesanals, brocanters, objectes de col\xc2\xb7leccionisme i diverses fires dins el certamen general com poden ser la de vins i caves, la d\xe2\x80\x99alimentaci\xc3\xb3, l\xe2\x80\x99ecol\xc3\xb2gica, la de les arts i la mostra de bestiar. A la fira tamb\xc3\xa9 hi conflueixen tot de manifestacions socials, l\xc3\xbadiques i culturals: concerts, exposicions, concursos, espectacles, presentacions..., tot plegat completat amb l\xe2\x80\x99esmorzar dels traginers, la botifarrada popular, les ballades dels gegants, els castellers i la sortida del Camell, un esp\xc3\xa8cimen \xc3\xbanic dins el bestiari festiu catal\xc3\xa0, 50.000 m2 de superf\xc3\xadcie, m\xc3\xa9s de 700 expositors i uns 500.000 visitants s\xc3\xb3n algunes xifres de la celebraci\xc3\xb3.'